Tällä hetkellä sähköistä asiointia hyödynnetään laajalti TE-palveluiden käytössä, esimerkiksi työnhakijaksi ilmoittautumisessa. Työmarkkinatorin lähivuosien kehitystyön myötä digitaalisten palvelujen tarjonta ja asiakaslähtöisyys tulevat paranemaan entisestään.
Kaikille TE-palvelujen asiakkaille digitaalinen asiointi ei ole kuitenkaan mahdollista tai he eivät halua käyttää sitä. Asiakkailla on edelleen mahdollisuus asioida TE-toimiston tai työllisyyden kuntakokeilun toimipisteessä, tai hyödyntää valtakunnallisia neuvontapalveluja. Neuvontapalvelut tarjoavat henkilöasiakkaille, työnantajille sekä yrittäjille ja yrittäjyydestä kiinnostuneille apua puhelimessa ja chatin välityksellä.
Työmarkkinatori: Valtakunnalliset neuvontapalvelut